Oficiālais Vēstnesis L 260 , 31/10/1995 Lpp. 0045 - 0046



Komisijas Regula (EK) Nr. 2546/95 (1995. gada 30. oktobris), kas groza Regulu (EK) Nr. 3199/93 par spirta pilnīgas denaturēšanas procesu savstarpēju atzīšanu sakarā ar atbrīvojumiem no akcīzes nodokļiem EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1992. gada 19. oktobra Direktīvu 92/83/EEK par akcīzes nodokļu struktūras saskaņošanu alkoholam un alkoholiskiem dzērieniem [1], jo īpaši tās 27. panta 4. punktu, ņemot vērā Padomes 1992. gada 25. februāra Direktīvu 92/12/EEK par vispārēju glabāšanas, aprites un kontroles režīmu akcīzes precēm [2], kurā jaunākie grozījumi izdarīti saskaņā ar Direktīvu 94/74/EK [3], un jo īpaši tās 24. pantu, ņemot vērā Komisijas Regulu (EK) Nr. 3199/93 [4] par spirta pilnīgas denaturēšanas procesu savstarpēju atzīšanu sakarā ar atbrīvojumiem no akcīzes nodokļiem, ņemot vērā Akcīzes nodokļu komitejas atzinumu, tā kā saskaņā ar Direktīvas 92/83/EEK 27. panta 1. punkta a) apakšpunktu dalībvalstīm ir jāatbrīvo no akcīzes nodokļiem spirts, kas ir pilnībā denaturēts saskaņā ar kādas dalībvalsts prasībām, ar noteikumu, ka šīs prasības ir pienācīgi paziņotas un apstiprinātas saskaņā ar minētā panta 3. un 4. punktu; tā kā Portugāle, Somija, Austrija un Zviedrija ir darījušas zināmus denaturātus, ko tās gatavojas izmantot; tā kā Itālija ir darījusi zināmus grozījumus to denaturātu sarakstā, kas atļauti saskaņā ar Regulu (EK) Nr. 3199/93, IR PIEŅĒMUSI ŠO REGULU. 1. pants Regulu (EK) Nr. 3199/93 groza šādi: a) pielikumu papildina ar šādiem punktiem: "Portugāle: Zemas kvalitātes etilspirts, kam uz vienu hektolitru ir vismaz 5 litri metanola un augstākie spirti, kuru alkohola tilpumkoncentrācija ir no 90 % līdz 96 %, un kam uz hektolitru ir pievienoti: - 2 litri terpentīna vai vieglās dīzeļdegvielas un - 2 grami malahītzaļā vai metilēnzilā. Somija: Uz hektolitru etilspirta: 1. 2 litri metiletilketona un 3 litri metilizobutilketona; 2. 2 litri acetona un 3 litri metilizobutilketona; 3. 3 litri acetona un 2 grami denatonija benzoāta. Austrija: 1. Uz hektolitru etilspirta: 0,5 kilogrami fūzeļu eļļas (spirta rektifikācijas blakusprodukts), 0,05 kilogrami vieglās dīzeļdegvielas ar KN kodu 2710 un 1 kilograms metiletilketona; 2. Uz hektolitru etilspirta pirmās un pēdējās frakcijas formā kā tāda spirta rektifikācijas blakusprodukts, ko iegūst no lauksaimniecības produktiem: 1 kilograms fūzeļu eļļas (spirta rektifikācijas blakusprodukts), 0,01 kilograms vieglās dīzeļdegvielas ar KN kodu 2710 un 0,2 kilogrami metiletilketona. Zviedrija: Uz hektolitru etilspirta: 1. 2 litri metiletilketona un 3 litri metilizobutilketona."; b) punktu, kurā ir runa par Itālijas denaturātu, groza šādi: "Itālija: Uz hektolitru etilspirta, kura alkohola tilpumkoncentrācija ir vismaz 90 %, pievieno: - 125 gramus tiofēna, - 0,8 gramus denatonija benzoāta, - 0,4 gramus sarkanās 51 krāsvielas (skābā krāsviela), - 2 litrus metiletilketona." 2. pants Šī regula stājas spēkā tās publicēšanas dienā Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 1995. gada 30. oktobrī Komisijas vārdā — Komisijas loceklis Mario Monti [1] OV L 316, 31.10.1992., 21. lpp. [2] OV L 76, 23.3.1992., 1. lpp. [3] OV L 365, 31.12.1994., 46. lpp. [4] OV L 288, 23.11.1993., 12. lpp. --------------------------------------------------